บาทเปิด 32.37 บาทต่อดอลล่าร์  อ่อนค่า
เงินบาทเปิดตลาด 32.37 บาทต่อดอลล่าร์  อ่อนค่าหลังดอลลาร์กลับมาแข็งค่าจากข้อมูล เศรษฐกิจสหรัฐดีเกินคาด
4 ม.ค. 2561

เงินบาทเปิดตลาด 32.37 บาทต่อดอลล่าร์  อ่อนค่าหลังดอลลาร์กลับมาแข็งค่าจากข้อมูล เศรษฐกิจสหรัฐดีเกินคาดนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.37 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ระดับ 32.35 บาท/ดอลลาร์ เนื่องดอลลาร์กลับมาแข็งค่าเมื่อเทียบกับสกุลเงินหลัก หลังบันทึกการประชุมธนาคารกลางสหรัฐฯ (เฟด) ยืนยันแนวทางการทยอยปรับขึ้นอัตราดอกเบี้ย และตัวเลขเศรษฐกิจของสหรัฐที่ประกาศออกมาดีกว่าคาดการณ์ไว้"บาทอ่อนค่าเล็กน้อยตามทิศทางดอลลาร์ในตลาดโลก หลังเฟดยืนยันทยอยปรับขึ้นดอกเบี้ย และตัวเลขเศรษฐกิจของสหรัฐออกมาดีเกินคาด" นักบริหารเงิน กล่าวนักบริหารเงิน คาดกรอบการเคลื่อนไหวของเงินบาทในวันนี้อยู่ระหว่าง 32.30-32.40 บาท/ดอลลาร์"ทิศทางบาทวันนี้ต้องดูว่ายังมี flow ไหลเข้ามาต่อเนื่องจากวานนี้อีกหรือไม่" นักบริหารเงิน กล่าว